Αχιλλεύς Τζιβαλίου Κωνσταντινούπολης

Ο Γυμναστικός Σύλλογος "Αχιλλεύς Τζιβαλίου" ιδρύθηκε το 1908 στη συνοικία Τζιμπαλί της Κωνσταντινούπολης που βρίσκεται κατά μήκος των τειχών του Κερατίου, λίγο πριν από το Φανάρι, πολύ κοντά στη σημερινή τοποθεσία "Ουν Καπί", όπου βρίσκεται η "πύλη Τζιμπαλί". Στη συνοικία αυτή υπήρχε η πολυπληθής ελληνορθόδοξη κοινότητα "Αγιάς" ή "Τζιμπαλί", με επίκεντρο την ενορία του Αγίου Νικολάου. Οι Έλληνες της συνοικίας αυτής διατηρούσαν διάφορους συλλόγους και μεταξύ άλλων το 1908 ίδρυσαν και το αθλητικό σωματείο Αχιλλεύς που λειτούργησε ως το 1922.

Δραστηριότητες

Το Μάρτιο του 1910 αναφέρεται συμμετοχή του Αχιλλέα Τζιβαλίου με έναν αθλητή στους Πανελλήνιους-Παναιγύπτιους Αγώνες στην Αλεξάνδρεια. 
Στις 25 Ιουλίου 1910 ο Αχιλλεύς μετείχε στους "Α' Παγκωνσταντινουπούλειους Αθλητικούς Αγώνες" που διοργάνωσε στην Κωνσταντινούπολη ο παλιότερος Ρωμαίικος Σύλλογος Άρης Μεγάλου Ρεύματος. 
Το 1919 αναφέρεται στους αθλητικούς συλλόγους που ήταν μέλη του ΣΕΓΑΣ. 
Εκτός από το αθλητικό τμήμα διέθετε σημαντική μπάντα και φανφάρα.

Πηγές

Εγκυκλοπαίδεια Μείζονος Ελληνισμού.
Μέγα Ρεύμα

Αναφορές

Αθλητισμός στην Κωνσταντινούπολη
Ιδρύσεις αθλητικών συλλόγων το 1908
Ελληνικοί σύλλογοι στίβου
Ελληνικοί αθλητικοί σύλλογοι Τουρκίας